
ΑΠΟΦΑΣΕΙΣ 

(ΐ) 

Πολιτογράφηση Αλλογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ.11896/44666/00/14.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 13.1.1986 αίτηση πολ/γρά- 
φησης της αλλογενούς αλλοδαπής Ρ Ε Γ I Ε Σ ΒΕΓΚΑ 
ΜΑΡΘΑ ΕΛΕΝΑτου Λεονάρδο, για την απόκτηση της Ελ¬ 
ληνικής ιθαγένειας. 

2. Με την αριθμ. πρωτ. Φ. 25325/2061/30.5.2001 από¬ 
φαση του Υφυπουργού Εσωτερικών Δημ.Διοίκησης & 
Αποκ/σης, έγινε δεκτή η από 18.8.1992 αίτηση πολιτο¬ 
γράφησης της αλλογενούς αλλοδαπής ΤΟΜΣΟΝ 
ΤΣΑΚΣΟΝ ΛΑΟΥΡΑ του ΡΟΒΕΡΤΟ ΧΟΡΧΕ, για την από¬ 
κτηση της Ελληνικής Ιθαγένειας. 

3. Με την αριθμ. πρωτ. Φ. 25479/7039/29.5.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 24.8.1992 αίτηση πολιτο¬ 
γράφησης της αλλογενούς αλλοδαπής ΒΟΛΚΕΝΙΝΓΚ 
Ναταλιετου Πωλ, για την απόκτηση της Ελληνικής ιθαγέ¬ 
νειας. 

4. Με την αριθμ. πρωτ. Φ. 30373/5651/29.5.2001 από¬ 
φαση του Υφυπουργού Εσωτερικών Δημ. Διοίκησης & 


Αποκ/σης, έγινε δεκτή η από 5.3.1993 αίτηση πολιτογρά¬ 
φησης της αλλογενούς αλλοδαπής ΚΑΡΑΓΕΩΡΓΟΥ Τανία 
συζ. Χαρίδημου, για την απόκτηση της Ελληνικής ιθαγέ¬ 
νειας. 

5. Με την αριθμ. πρωτ. Φ. 38329/36560/00/29.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 27.1.1994 αίτηση πολιτο¬ 
γράφησης του αλλογενούς αλλοδαπού ΜΧΙΤΑΡΙΑΝ Ρου- 
μπεν του Ρεντικ, για την απόκτηση της Ελληνικής ιθαγέ¬ 
νειας. 

6. Με την αριθμ. πρωτ. Φ. 41420/42516/00/29.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης έγινε δεκτή η από 16.5.1994 αίτηση πολιτο¬ 
γράφησης της αλλογενούς αλλοδαπής ΧΑΤΖΗΠΑ- 
ΡΑΣΚΕΥΑ - ΜΟΖΕΡ ΣΕΣΙΛ του Παναγιώτη, για την από¬ 
κτηση της Ελληνικής Ιθαγένειας. 

7. Με την αριθμ. πρωτ. Φ. 43804/3843/29.5.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, α) έγινε δεκτή η από 27.3.1995 αίτηση πολιτο¬ 
γράφησης του αλλογενούς αλλοδαπού ΑΜΠΟΥΝΤ 
ΧΑΣΣΑΝ του ΦΑΡΑΖ, για την απόκτηση της Ελληνικής ιθα¬ 
γένειας και β) εγκρίθηκε η αλλαγή του επωνύμου του από 
«ΑΜΠΟΥΝΤ» σε «ΘΕΟΦΙΛΟΣ» και του κυρίου ονόματος 
του από «ΧΑΣΣΑΝ» σε «ΠΕΤΡΟΣ». 

8. Με την αριθμ. πρωτ. Φ. 44753/12641/30.5.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, α) έγινε δεκτή η από 1.7.1999 αίτηση πολιτο¬ 
γράφησης του αλλογενούς αλλοδαπού ΜΟΡΑΝΤ Μοχα- 
μεντ - Ναμπιλ - Ιωσήφ του Αμπντουλ - Μουταλεμπ, για την 
απόκτηση της Ελληνικής ιθαγένειας και β) εγκρίθηκε η αλ¬ 
λαγή του κ. ονόματος από Μοχαμεντ - Ναμπίλ - Ιωσήφ, σε 
«Ναμπιλ - Ιωσήφ». 

9. Με την αριθμ. πρωτ. Φ. 48717/43168/00/10.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 8.12.1995 αίτηση πολιτο¬ 
γράφησης του αλλογενούς αλλοδαπού Ζ Α Μ I Ν I Α Ν 
ΑΒΡΑΑΜ του ΑΡΟΥΤΙΟΥΝ, για την απόκτηση της Ελληνι¬ 
κής Ιθαγένειας. 

10. Με την αριθμ. πρωτ. Φ. 50913/40217/00/30.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 8.5.1996 αίτηση πολιτο¬ 
γράφησης της αλλογενούς αλλοδαπής ΚΑΛΛΙΝΙΚΟΥ 
ΕΛΕΝΑ συζ. Ιωάννη, για την απόκτηση της Ελληνικής ιθα¬ 
γένειας. 

11. Με την αριθμ. πρωτ. Φ. 56565/2800/29.5.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, α) έγινε δεκτή η από 8.4.1997 αίτηση πολιτο¬ 
γράφησης της αλλογενούς αλλοδαπής ΤΣΟΜΠΑΝΓΙΟΒΑ 
ΝΗ Τερμινε - Ειρήνης - Τέτας συζ. Μαργαρίτη, για την 
απόκτηση της Ελληνικής Ιθαγένειας και β) εγκρίθηκε η 
αλλαγή του κυρίου ονόματος της από «ΤΕΡΜΙΝΕ - ΕΙΡΗ¬ 
ΝΗ - ΤΕΤΑ» σε « ΕΙΡΗΝΗ - ΤΕΤΑ». 

12. Με την αριθμ. πρωτ. Φ. 60124/45272/00/10.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 19.3.1998 αίτηση πολ/γρά- 
φησης του αλλογενούς αλλοδαπού ΣΑΧΝΑΖΑΡΙΑΝ 
ΑΝΤΡΑΝΙΚτου Σουρεν, για την απόκτηση της Ελληνικής 
ιθαγένειας. 

13. Με την αριθμ. πρωτ. Φ. 61972/18387/5.6.2001 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 4.7.2000 αίτηση πολ/γράφη- 
σης του αλλογενούς αλλοδαπού ΤΖΩΡΤΖΕΒΙΤΣ Πρε- 
ντραγκ του Νεναντ, για την απόκτηση της Ελληνικής Ιθα¬ 
γένειας. 

14. Με την αριθ. πρωτ. Φ. 63672/38399/00/30.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 29.5.1998 αίτηση πολιτο¬ 
γράφησης της αλλογενούς αλλοδαπής ΦΑΜΠΤΣΙΤΣ 
ΜΠΑΡΜΠΑΡΑ του ΑΛΟΙΖ, για την απόκτηση της Ελληνι¬ 
κής ιθαγένειας. 

15. - Με την αριθ. πρωτ. Φ. 71414/39566/00/29.5.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 6.4.1999 αίτηση πολ/γρά- 
φησηςτου αλλογενούς αλλοδαπού ΝΑΣΕΡΕΝΤΙΝ Ναμπιλ 
του Μουνίρ, για την απόκτηση της Ελληνικής ιθαγένειας. 

16. - Με την αριθ. πρωτ. Φ.72426/43236/00/24.4.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 1.7.1999 αίτηση πολ/γρά- 
φησης της αλλογενούς αλλοδαπής ΠΑΠΑΔΟΠΟΥΛΟΥ Ρ 
ΑI Σ Α συζ. ΤΑΧΗΡ, για την απόκτηση της Ελληνικής ιθα¬ 
γένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

( 2 ) 

Πολιτογράφηση Ομογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την αριθμ. πρωτ. Φ. 42091/41458/2000/19.4.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 1.9.1999 αίτηση πολιτογρά¬ 
φησης του ομογενούς αλλοδαπού ΛΕΜΠΕΣΗ ΙΩΑΝΝΗ - 
ΝΙΚΟΛΑΟΥ του ΔΗΜΗΤΡΙΟΥ, για την απόκτηση της Ελ¬ 
ληνικής Ιθαγένειας. 

2. Με την αριθμ. πρωτ. Φ.45430/4131/29.5.2001 απόφα¬ 
ση του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 23.1.1990 αίτηση πολιτογράφησης του 
ομογενούς αλλοδαπού ΣΑΜΑΚΛΗ ΚΩΝΣΤΑΝΤΙΝΟΥ του 
ΔΗ Μ ΗΤΡΙΟΥ, για την απόκτηση της Ελληνικής Ιθαγένειας. 

3. Με την αριθμ. πρωτ. Φ.54194/36483/00/29.5.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 29.11.1996 αίτηση πολιτο¬ 
γράφησης της ομογενούς αλλοδαπής ΜΑΚΡΥΓΙΑΝΝΗ 
ΕΥΦΡΟΣΥΝΗΣ -ΜΑΡΙΑΣ συζ. ΣΠΥΡΙΔΩΝΑ, για την από¬ 
κτηση της Ελληνικής Ιθαγένειας. 


4. Μετηναριθ.πρωτ. Φ. 61519/6603/2.4.2001 απόφαση 
του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 3.2.1998 αίτηση πολιτογράφησης του 
ομογενούς αλλοδαπού ΣΤΑΜΟΠΟΥΛΟΥ ΘΩΜΑ του ΜΙ¬ 
ΧΑΗΛ για την απόκτηση της Ελληνικής Ιθαγένειας. 

5. Με την αριθ. πρωτ. Φ.63251/15581/28.5.2001 από¬ 
φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 2.5.2000 αίτηση πολιτογρά- 
φησηςτης ομογενούς αλλοδαπής ΜΟΥΡΑΤΙΑΝ ΜΑΡΙΑΝ- 
ΘΗΣ του ΘΕΟΔΩΡΟΥ, για την απόκτηση της Ελληικής 
Ιθαγένειας. 

6. Μετιςαριθ.πρωτ. Φ.70776/6114/26.4.2001 ταυτάριθ- 
μες αποφάσεις του Υφυπουργού Εσωτερικών Δημ. Διοικ. 
& Αποκ/σης, έγιναν δεκτές οι από 15.3.1999 αιτήσεις πο¬ 
λιτογράφησης των ομογενών αλλοδαπών α) ΖΕΓΚΙΝΟ- 
ΓΛΟΥ ΧΑΡΑΛΑΜΠΟΥ του ΜΕΛΕΤΙΟΥ και β) ΖΕΓΚΙΝΟ- 
ΓΛΟΥ ΑΛΕΞΑΝΔΡΟΥ του ΧΑΡΑΛΑΜΠΟΥΣ, για την από¬ 
κτηση της Ελληνικής Ιθαγένειας. 

7. Με την αριθ. πρωτ. Φ.72147/7728/29.5.2001 από¬ 
φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 24.6.1999 αίτηση πολιτο¬ 
γράφησης του ομογενούς αλλοδαπού ΜΙΖΙΤΡΑΝΟ 
ΕΝΤΓΚΑΡ του ΑΝΤΟΛΦ, για την απόκτηση της Ελληνι¬ 
κής Ιθαγένειας. 

8. Με την αριθμ. πρωτ. Φ.72350/45973/2000/2.5.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 25.6.1999 αίτηση πολιτο¬ 
γράφησης του ομογενούς αλλοδαπού ΧΑΡΑΛΑΜΠΙΔΗ 
ΑΝΔΡΕΑ του ΠΑΓΚΟΥ, για την απόκτηση της Ελληνικής 
Ιθαγένειας. 

9. Μετις αριθμ. πρωτ. Φ. 72611/43867/2000/10.5.2001 
ταυτάριθμες αποφάσεις του Υφυπουργού Εσωτερικών 
Δημ. Διοικ. & Αποκ/σης, έγιναν δεκτές οι από 14.7.1999 αι¬ 
τήσεις πολιτογράφησης των ομογενών αλλοδαπών α) 
ΓΙΑΝΝΑΚΟΥ - ΚΩΝΣΤΑΝΤΙΝΟΥ ΕΛΕΝΗΣ συζ. ΜΑΡΙΟΥ το 
γεν. ΚΩΝΣΤΑΝΤΙΝΟΥ ΓΕΩΡΓΙΟΥ, και β) ΓΙΑΝΝΑΚΟΥ 
ΒΑΡΒΑΡΑΣ του ΜΑΡΙΟΥ,για την απόκτηση της Ελληνικής 
Ιθαγένειας. 

10. Μετην αριθμ. πρωτ. Φ. 72625/41923/2000/27.4.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 23.7.1999 αίτηση πολιτογρά¬ 
φησης του ομογενούς αλλοδαπού ΦΙΛΙΠΠΟΥ ΜΙΛΤΙΑΔΗ 
του ΕΥΣΤΑΘΙΟΥ, για την απόκτηση της Ελληνικής Ιθαγέ¬ 
νειας. 

11. Με την αριθμ. πρωτ. Φ72925/39577/2000/30.5.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 7.7.1999 αίτηση πολιτογρά¬ 
φησης της ομογενούς αλλοδαπής ΟΡΦΑΝΙΔΟΥ ΑΝΝΑΣ 
του ΙΩΑΝΝΗ, για την απόκτηση της Ελληνικής Ιθαγένειας. 

12. Με την αριθμ. πρωτ. Φ.73231/11516/30.4.2001 από¬ 
φαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 22.6.1999 αίτηση πολιτο¬ 
γράφησης της ομογενούς αλλοδαπής ΣΤΑΥΡΟΥ ΕΙΡΗ- 
ΝΟΥΛΑ του ΠΕΤΡΟΥ, για την απόκτηση της Ελληνικής 
Ιθαγένειας. 

13. Μετην αριθμ. πρωτ. Φ. 75196/44896/2000/18.5.2001 
απόφαση του Υφυπουργού Εσωτερικών Δημ. Διοικ. & 
Αποκ/σης, έγινε δεκτή η από 21.9.1999 αίτηση πολιτογρά¬ 
φησης του ομογενούς αλλοδαπού ΔΗΜΗΤΡΙΟΥ ΑΝΤΩΝΙ¬ 
ΟΥ του ΧΡΗΣΤΑΚΗ, για την απόκτηση της Ελληνικής Ιθα¬ 
γένειας. 

14. Μετην αριθμ. πρωτ. Φ. 80755/40126/00/29.5.2001 
απόφαση του Υφυπουργού Εσωτερικών Δημ. Διοικ. & 

Αποκ/σης, έγινε δεκτή η από 10.12.1999 αίτηση πολιτο¬ 
γράφησης του ομογενούς αλλοδαπού ΤΣΙΑΤΗ ΧΡΗΣΤΟΥ 
του ΚΩΝ/ΝΟΥ, για την απόκτηση της Ελληνικής Ιθαγέ¬ 
νειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(3) 

Πολιτογράφηση Ομογενούς Αλλοδαπού 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 32529/18948/8.3.2001 απόφα¬ 
ση του Υφυπουργού Εσωτερικών Δημ. Διοικ. & Αποκ/σης, 
έγινε δεκτή η από 24.2.2000 αίτηση πολιτογράφησης του 
ομογενούς αλλοδαπού ΠΑΠΑΔΙΑΜΑΝΤΗ ΓΕΩΡΓΙΟΥ του 
Ιωάννη, για την απόκτηση της Ελληνικής Ιθαγένειας 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(4) 

Πολιτογράφηση Αλλογενούς Αλλοδαπού 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 57621/16991/13.6.2001 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, α) έγινε δεκτή η από 26.6.1997 αίτηση πολιτο¬ 
γράφησης του αλλογενούς αλλοδαπού ΜΟΧΑΜΑΝΤ 
ΡΙΑΖ ΜΟΧΑΜΑΝΤ ΑΤΖΑΖ του ΡΙΑΖ, για την απόκτηση της 
Ελληνικής ιθαγένειας και β) εγκρίθηκε η αλλαγή του επω¬ 
νύμου του από « ΜΟΧΑΜΑΝΤ ΡΙΑΖ» σε «ΑΤΖΑΣ» και του 
κυρίου ονόματος του από «ΜΟΧΑΜΑΝΤ ΑΤΖΑΖ» σε «ΜΟ¬ 
ΧΑΜΑΝΤ». 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

(5) 

Πολιτογράφηση Ομογενούς Αλλοδαπού 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Μετις αριθμ. πρωτ. Φ. 73929/11821/2.5.2001 ταυτάριθ- 
μες αποφάσεις του Υφυπουργού Εσωτερικών, Δημ. Διοί¬ 
κησης και Αποκ/σης, έγιναν δεκτές οι από 10.9.1999 αιτή¬ 
σεις πολ/γράφησης των ομογενών αλλοδαπών α) ΓΙΑΝ- 
ΝΟΥΛΛΟΥ ΣΕΡΓΙΟΥ του Παύλου και β) ΓΙΑΝΝΟΥΛΟΥ 
ΑΝΝΑΣ του ΣΕΡΓΙΟΥ, για την απόκτηση της Ελληνικής 
Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

( 6 ) 

Λειτουργία του καθεστώτος της Τελών. Αποταμίευσης 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 134, παρ. 2, του Ν. 1165/18 
«Περί Τελωνειακού Κώδικος». 

2) Τις διατάξεις του Καν. (ΕΟΚ) 2913/92 του Συμβουλί¬ 
ου της 12.10.92 «Περί θεσπίσεως του Κοινοτικού Τελω¬ 


νειακού Κώδικα» και ειδικότερα του άρθρου 98, παρ. 3 (Ι_ 
302). 

3) Τις διατάξεις του Καν. (ΕΟΚ) 2454/93 της Επιτροπής 
για τον καθορισμό ορισμένων διατάξεων εφαρμογής του 
Καν (ΕΟΚ) 2913/92 « Περί θεσπίσεως του Κοινοτικού Τε¬ 
λωνειακού Κώδικα» και ειδικότερα των άρθρων 504, παρ. 
2 και 505, παρ. 1 (Ε 253). 

4) Τις διατάξεις της Τ. 10980/111/Γ0019/93 ΑΥΟ (ΦΕΚ 
934/Β/93). 

5) Την με αριθ. 1039386/441/Α0006/21.4.2000 Κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς (ΦΕΚ 571/Β/21.4.2000). 

6) Την ανάγκη τροποποίησης ορισμένων διατάξεωντης 
με αριθ. Τ. 10980/111/0019Γ/14.12.93 ΑΥΟ, προκειμένου 
να καταστεί αποτελεσματικότερη η λειτουργία του καθε¬ 
στώτος της Τελωνειακής Αποταμίευσης. 

7) Το γεγονός ότι η παρούσα απόφαση δεν προκαλεί 
δαπάνη για τον Προϋπολογισμό του Κράτους, αποφασί¬ 
ζουμε: 

Άρθρο μόνο 

Ηπαρ. 2, του άρθρου 1,της με αριθ.Τ. 10980/111/0019 
Γ/93 ΑΥΟ, συμπληρώνεται ως εξής: 

«Στις περιπτώσεις που τα ως άνω τελωνεία δεν συμφω¬ 
νούν στον ορισμό του τελωνείου ελέγχου, το τελευταίο θα 
ορίζεται με διαταγή της αρμόδιας Δ/νσης της Γεν. Δ/νσης 
Τελωνείων & Ε.Φ. Κ.». 

Η παρούσα απόφαση θα δημοσιευτεί στην Εφημερίδα 
της Κυβερνήσεως. 

Αθήνα, 14 Ιουνίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

-♦- 

Αριθ. 5318 (7) 

Σύσταση Αμιγούς Δημοτικής Επιχείρησης στο Δήμο 
Ακρωτηρίου Ν. Χανιών με την Επωνυμία Περιβαλλο¬ 
ντική και Αναπτυξιακή Επιχείρηση Ακρωτηρίου και με 
τον διακριτικό τίτλο «Ακρωτήρι». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

Τις διατάξεις των άρθ. 277 έως 284 του Δημοτικού και 
Κοινοτικού Κώδικα του (ΠΔ 410/95). 

Τον Ν. 2503/97 «Διοίκηση Οργάνωση Στελέχωση της 
Περιφέρειας και άλλες διατάξεις». 

Την σχετική οικονομοτεχνική μελέτη. 

Την 35/2001 απόφαση του Δημοτικού Συμβουλίου του 
Δήμου Ακρωτηρίου, αποφασίζουμε: 

ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ 

Άρθρο Ιο 

Σύσταση - Επωνυμία 

Συνιστάται στο Δήμο Ακρωτηρίου του Νομού Χανιών 
αμιγής δημοτική επιχείρηση, με την επωνυμία «Περιβαλ¬ 
λοντική & Αναπτυξιακή Επιχείρηση Ακρωτηρίου» και μετο 
διακριτικό τίτλο «ΑΚΡΩΤΗΡΙ» ως ίδιο νομικό πρόσωπο 
ιδιωτικού δικαίου, η λειτουργία της οποίας θα διέπεται 
από τις διατάξεις των άρθρων 277-284, 287 και 291 του 
Π.Δ. 410/1995 και από τις διατάξεις του παρόντος κατα¬ 
στατικού. 

Για τις σχέσεις της με την αλλοδαπή η επιχείρηση μπο¬ 
ρεί να χρησιμοποιεί πιστή μετάφραση της επωνυμίας της 
και του διακριτικού τίτλου της. 

Άρθρο 2ο 
Έδρα 

1) Εδρα της επιχείρησης ορίζεται η έδρα του Δήμου. 

2) Με απόφαση του διοικητικού συμβουλίου της, που 
πρέπει να εγκριθεί από το Δημοτικό Συμβούλιο Ακρωτη¬ 
ρίου, η επιχείρηση μπορεί να ιδρύει υποκαταστήματα και 
γραφεία αυτής σε οποιαδήποτε περιοχή της ημεδαπής ή 
της αλλοδαπής. 

Άρθρο 3ο 
Σκοπός 

Σκοπός της επιχείρησης είναι η οικονομική, κοινωνική, 
πολιτιστική, τουριστική και επιχειρηματική ανάπτυξη της 
εδαφικής περιφέρειας του Δήμου Ακρωτηρίου, συμβάλ¬ 
λοντας έτσι στην ανάδειξη των αναπτυξιακών δυνατοτή¬ 
των της περιοχής, στην αναβάθμιση και βελτίωση της ποι¬ 
ότητας ζωής των κατοίκων και την προσφορά αγαθών και 
υπηρεσιών που εξυπηρετούντο κοινωνικό σύνολο. 

Ο γενικός αυτός σκοπός εξειδικεύεται σε καταστατι¬ 
κούς σκοπούς που είναι: 

1. Η προστασία και η ανάδειξη των φυσικών οικοσυστη¬ 
μάτων και των βιότοπων. 

2. Η κοινωνική, οικονομική, και πολιτιστική ανάπτυξη 
του Δήμου. 

3. Η ανάπτυξη συνεργασιών με τοπικούς, περιφερεια¬ 
κούς, εθνικούς και κοινοτικούς φορείς. 

4. Η ίδρυση και συμμετοχή σε επιχειρήσεις που συμβάλ¬ 
λουν στην τοπική ανάπτυξη και προωθούν τους σκοπούς 
της επιχείρησης, τον προγραμματικό σχεδίασμά του Δή¬ 
μου και την πραγμάτωση του ευρύτερου αναπτυξιακού, 
κοινωνικού πολιτιστικού και τουριστικού ρόλου του. 

5. Η σύναψη προγραμματικών συμβάσεων. 

6. Η εκπόνηση, εφαρμογή και διαχείριση προγραμμά¬ 
των προστασίας και βελτίωσης του περιβάλλοντος σε συ¬ 
νεργασία με κρατικούς και μη φορείς. 

7. Η προστασία, ανάπλαση, αξιοποίηση και εκμετάλ¬ 
λευση των ακτών του Δήμου. 

8. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, κτηνοτροφικών, δασικών, αλιευ¬ 
τικών, τουριστικών, πολιτιστικών και άλλων φυσικών πό¬ 
ρων και αγαθών. 

9. Η αξιοποίηση και εκμετάλλευση της ακίνητης περιου¬ 
σίας του Δήμου είτε αυτοδύναμα είτε μέσω συμβάσεων ή 
προγραμματικών συμφωνιών με δημόσιους και ιδιωτι¬ 
κούς φορείς, κοινοπραξίες επιχειρήσεων ή επιχειρηματι¬ 
κούς ομίλους Ελληνικούς ή ξένους. 

10. Η επιμόρφωση των στελεχώντων ΟΤΑ, των συνεται¬ 
ριστικών οργανώσεων καθώς και των επιχειρήσεων αυ¬ 
τών, ως και των άλλων νομικών προσώπων, που έχουν 
ιδρύσει ή στα οποία συμμετέχουν. 

11. Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστι¬ 
κές. 

12. Η διοργάνωση και η εκμετάλλευση κάθε είδους κοι¬ 
νωνικών, μορφωτικών, πολιτιστικών και αθλητικών εκδη¬ 
λώσεων. 

13. Η δημιουργία νέων θεσμών αθλητικού χαρακτήρα 
καθώς και η προώθηση των ήδη υπαρχόντων. 


14. Η δημιουργία, συμμετοχή και εκμετάλλευση αθλητι¬ 
κών κέντρων και κέντρων προπονητικού χαρακτήρα. 

15. Η δημιουργία, υποστήριξη και διαχείριση σε συνερ¬ 
γασία με τους αρμόδιους κατά περίπτωση φορείς νέων 
θεσμών άθλησης όπως τουρνουά ποδοσφαίρου, τουρ¬ 
νουά ΒθαοΙι νοίθγ, δημοτικό πρωταθλήματα, εργασιακά 
πρωταθλήματα, τουρνουά ποδηλασίας, σκάκι, τένις, μπό- 
ουλιγκ, δραστηριοτήτων θαλάσσιων σπόρ, όλων των 
Ολυμπιακών αθλημάτων και αγωνισμάτων και ότι άλλο σε 
σχέση με την προαγωγή της σωματικής υγείας, άθλησης 
και του αθλητικού ιδεώδους. 

16. Η ανάπτυξη και διοργάνωση δραστηριοτήτων μαζι¬ 
κού και σχολικού αθλητισμού σε συνεργασία με τις τοπι¬ 
κές, περιφερειακές, εθνικές αρχές και διεθνείς ομοσπον¬ 
δίες. 

17. Η ανάπτυξη και υποστήριξη αθλημάτων και δραστη¬ 
ριοτήτων για άτομα με ειδικές ανάγκες. 

18. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

19. Η ανάληψη δραστηριοτήτων που έχουν σχέση με 
την αναψυχή και συγκεκριμένα η δημιουργία, η εκμετάλ¬ 
λευση και η διαχείριση αναψυκτηρίων, κυλικείων, τουρι¬ 
στικών περιπτέρων, ίπίο Ιάοείς κάμπινγκ, κλπ. 

20. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτο¬ 
βουλιών και η υποβολή ολοκληρωμένων προγραμμάτων 
και προτάσεων σε νομαρχιακές, περιφερειακές, εθνικές 
και κοινοτικές αρχές και φορείς για την εξασφάλιση χρη¬ 
ματοδοτήσεων και πόρων για την ίδια την επιχείρηση, ή 
για λογαριασμό του Δήμου ή και τρίτων που προωθούν 
την ανάπτυξη της εδαφικής του περιφέρειας. 

21. Η εκπόνηση ή η ανάθεση εκπόνησης μελετών που 
αφορούν το σκοπό και το έργο της επιχείρησης. 

22. Η ανάληψη, αξιοποίηση και διαχείριση έργων οικι¬ 
στικής ανάπλασης και ανάπτυξης καθώς και η συμμετοχή 
σε εταιρίες για την οικιστική ανάπτυξη περιοχών που πρό¬ 
κειται να ενταχθούν στο σχέδιο πόλης. 

23. Η δημιουργία, εκμετάλλευση και διαχείριση έργων 
τουριστικής - ξενοδοχειακής υποδομής ή συμμετοχή σε 
εταιρίες για την τουριστική ανάπτυξη του Δήμου ιδιαίτε¬ 
ρα με έργα ολοκληρωμένης τουριστικής ανάπτυξης και 
ειδικών μορφών τουρισμού (αθλητικός, συνεδριακός 
κ.λ.π). 

24. Η εκπόνηση και η επιμέλεια εκπόνησης τεχνικών με¬ 
λετών πάσης φύσεως καθώς και οικονομοτεχνικών μελε¬ 
τών 

25. Η μελέτη, η κατασκευή και η επίβλεψη τεχνικών έρ¬ 
γων. 

26. Η ανάληψη εργολαβιών για την κατασκευή, την ανα¬ 
παλαίωση και την συντήρηση κτιρίων και διατηρητέων οι¬ 
κιστικών συνόλων, έργων υποδομής οδοποιίας, αποχέ¬ 
τευσης, εγγειοβελτιωτικών έργων, κατασκευής πεζοδρο¬ 
μίων, πλακοστρώσεων, πολεοδομικών αναπλάσεων, 
διαμόρφωσης κοινόχρηστων χώρων, χωματουργικών έρ¬ 
γων, δενδροφυτεύσεων και αναδασώσεων στην εδαφική 
περιφέρεια του Δήμου. 

27. Η προστασία, ανάπλαση, αξιοποίηση και εκμετάλ¬ 
λευση πηγών και ποταμών. 

28. Η συντήρηση της αγροτικής και δημοτικής οδοποι¬ 
ίας, αντλιοστασίων, δεξαμενών, δημοτικού ηλεκτροφωτι- 
σμού της εδαφικής περιφέρειας του Δήμου. 

29. Η αξιοποίηση των τοπικών υδάτινων και λοιπών φυ¬ 
σικών πόρων. 

30. Η ανάπλαση, αξιοποίηση και εκμετάλλευση των κοι¬ 
νόχρηστων χώρων του Δήμου καθώς και των χώρων 
άθλησης και αναψυχής. 

31. Η εκπόνηση εφαρμοσμένων προγραμμάτων κοινω¬ 
νικής πρόνοιας. 

32. Η προώθηση τωντοπικών προϊόντων και υπηρεσιών. 

33. Η λειτουργία και συμμετοχή σε εκθέσεις που προ¬ 
βάλλουν και προάγουν τις τουριστικές και πολιτιστικές 
αξίες του Δήμου, τα τοπικά παραδοσιακά προϊόντα και τα 
προϊόντα της Κρητικής διατροφής. 

34. Η τεκμηρίωση των ιστορικών και πολιτιστικών μνη¬ 
μείων, η δημιουργία πληροφοριακής βάσης δεδομένων 
και η κυκλοφορία ενημερωτικών οδηγών και εκδόσεων σε 
έντυπη και ηλεκτρονική μορφή. 

35. Η έκδοση και η προώθηση τουριστικών οδηγών, 
χαρτών και καρποστάλσε συνεργασία με τις επιχειρήσεις 
που αναπτύσσονται στα όρια του Δήμου καθώς και η δη¬ 
μιουργία ιστοσελίδας στο ΙπΙθγπθΙ. 

36. Η ανάδειξη και αξιοποίηση των αρχαιολογικών, ιστο¬ 
ρικών μνημείων και βυζαντινών εκκλησιών της περιοχής 
του Δήμου. 

37. Η διοργάνωση τουριστικών εκθέσεων, επιχειρηματι¬ 
κών ίοΓυπι, εκθέσεων προϊόντων κρητικής διατροφής, εκ¬ 
θέσεων γευσιγνωσίας, μουσικών εκδηλώσεων, τοπικών 
φεστιβάλ και θεατρικών παραστάσεων. 

38. Η αξιοποίηση και η διαχείριση ή η συμμετοχή σε 
ενέργειες εκμετάλλευσης ενεργειακών πόρων και ήπιων 
μορφών ενέργειας. 

39. Η αξιοποίηση, αγορά και λειτουργία χερσαίων και 
θαλάσσιων μεταφορικών μέσων. 

40. Η αποκομιδή και διαχείριση κάθε μορφής στερεών 
αποβλήτων. 

41. Η διαχείριση των απορριμμάτων της εδαφικής περι¬ 
φέρειας του Δήμου καθώς και η ανάληψη πρότυπων προ¬ 
γραμμάτων ανακύκλωσης. 

42. Ο καθαρισμός των κοινόχρηστων χώρων, των κρα- 
σπεδορύθρων των δρόμων, των χαντακιών όμβριων και 
της παραλίας. 

43. Το έργο της δακοκτονίας. 

44. Το έργο μεταφοράς των μαθητών. 

45. Η διαχείριση και η λειτουργία μονάδων προσωρινής 
ήτελικήςδιάθεσηςαπορριμμάτωνπου θα λειτουργήσουν 
στην εδαφική περιοχή του δήμου Ακρωτηρίου. 

46. Η σύναψη προγραμματικών συμβάσεων και συμφω¬ 
νιών με Δήμους, Συνδέσμους, Διαδημοτικές επιχειρή¬ 
σεις, για την υποδοχή των απορριμμάτων των περιοχών 
αυτών σε χώρους και μονάδες διάθεσης τους στο δήμο 
Ακρωτηρίου. 

47. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης και δεν 
αναφέρεται στα παραπάνω. 

Άρθρο 4ο 
Διάρκεια 

1) Η διάρκεια της επιχείρησης ορίζεται σε είκοσι πέντε 
(25) έτη, αρχίζει από τη δημοσίευση της σύστασης της 
στην Εφημερίδα της κυβέρνησης καιλήγειτην αντίστοιχη 
ημερομηνία του έτους δύο χιλιάδες είκοσι πέντε (2025). 

2) Η διάρκεια της επιχείρησης μπορεί να παραταθεί με 
απόφαση του δημοτικού συμβουλίου του Δήμου Ακρωτη¬ 
ρίου, που λαμβάνεται με απόλυτη πλειοψηφία του συνό¬ 


λου των μελών του, για την οποία πρέπει να τηρηθεί στη 
συνέχεια η διαδικασία που προβλέπεται από την παρά¬ 
γραφο 3 του άρθρου 277 του Π.Δ. 410/1995. 

ΚΕΦΑΛΑΙΟ Β' 

ΚΕΦΑΛΑΙΟ - ΠΟΡΟΙ 

Άρθρο 5ο 

Κεφάλαιο 

Το αρχικό κεφάλαιο της επιχείρησης ορίζεται σε δραχ¬ 
μές δέκα εκατομμύρια (10.000.000). 

Το ποσό αυτό διαθέτει ο δήμος Ακρωτηρίου ως αρχικό 
μετοχικό κεφάλαιο σύστασης της επιχείρησης. 

Άρθρο 6ο 
Πόροι 

Πόροι της επιχείρησης είναι: 

1) Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

2) Οι πρόσοδοι από τα πάσης φύσεως περιουσιακά 
στοιχεία της. 

3) Οι πρόσοδοι από πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

4) Τα έσοδα από την εκτέλεση έργων, ή προγραμμάτων 
ή από παροχή υπηρεσιών στα πλαίσια προγραμματικών 
συμβάσεων με ΟΤΑ και λοιπούς φορείς του δημόσιου το¬ 
μέα. 

5) Κάθε άλλο νόμιμο έσοδο. 

ΚΕΦΑΛΑΙΟ Γ' 

ΔΙΟΙΚΗΣΗ - ΕΚΠΡΟΣΩΠΗΣΗ ΚΑΙ ΔΙΕΥΘΥΝΤΗΣ 
ΤΗΣ ΕΠΙΧΕΙΡΗΣΗΣ 

Άρθρο 7ο 

Διοίκηση της επιχείρησης-Μέλη Διοικητικού Συμβουλίου 

1. Η επιχείρηση διοικείται από διοικητικό συμβούλιο, 
που αποτελείται από επτά (7) μέλη, τα οποία ορίζονται μα¬ 
ζί με τους αναπληρωτές τους από το δημοτικό συμβούλιο 
μέλη, τα οποία ορίζονται μαζί με τους αναπληρωτές τους 
από το δημοτικό συμβούλιο. Από τα μέλη του διοικητικού 
συμβουλίου τρία τουλάχιστον μέλη πρέπει να είναι αιρε¬ 
τοί εκπρόσωποι του δήμου Ακρωτηρίου, εκ των οποίων 
ένας (1) από τη μειοψηφία, ένα (1) μέλος πρέπει να είναι 
εκπρόσωπος των εργαζομένων στην επιχείρηση, αν αυτή 
απασχολεί περισσότερους από είκοσι εργαζόμενους και 
ένα (1) μέλος πρέπει να είναι εκπρόσωπος - μέλος συλλό¬ 
γου ή κοινωνικού φορέα της περιοχής του δήμου. 

Τα υπόλοιπα μέλη είναι δημότες ή κάτοικοι του δήμου 
Ακρωτηρίου που έχουν πείρα ή γνώσεις σχετικές με το 
αντικείμενο της επιχείρησης. 

2. Αιρετοί εκπρόσωποι του δήμου Ακρωτηρίου στο διοι¬ 
κητικό συμβούλιο μπορεί να είναι εκτός από τα μέλη του 
δημοτικού συμβουλίου του δήμου και ο Δήμαρχος, καθώς 
και ο πρόεδρος καιτα μέλη των τοπικών συμβουλίων που 
έχουν εκλεγεί στο δήμο. 

3. Για τον τρόπο εκλογής των εκπροσώπων των εργα¬ 
ζομένων στο διοικητικό συμβούλιο της επιχείρησης και 
για τα κριτήρια επιλογής των κοινωνικών φορέων που θα 
εκπροσωπηθούν στο διοικητικό συμβούλιο της επιχείρη¬ 
σης, ισχύουν όσα ορίζονται στις παραγράφους 2 και 3 του 
άρθρου 1 της με αριθ. 25027/ 9.4.1984 απόφασης του 
Υπουργού Εσωτερικών. 

Άρθρο 8ο 

Θητεία διοικητικού συμβουλίου- 
Ορισμός και αντικατάσταση των μελών του 

1) Η θητεία του διοικητικού συμβουλίου της επιχείρη¬ 
σης ακολουθεί τη θητεία του δημοτικού συμβουλίου του 
δήμου και σε κάθε περίπτωση λήγει τρεις (3) μήνες μετά 
την εγκατάσταση του νέου δημοτικού συμβουλίου. 

2) Το νέο δημοτικό συμβούλιο οφείλει να ορίσει τα μέλη 
του νέου διοικητικού συμβουλίου της επιχείρησης μέσα 
στην άνω προθεσμία. 

3) Σε περίπτωση που δεν οριστούν τα μέλη του νέου δι¬ 
οικητικού συμβουλίου της επιχείρησης από το νέο δημο¬ 
τικό συμβούλιο μέσα στην άνω προθεσμία, τότε η θητεία 
του διοικητικού συμβουλίου της επιχείρησης παρατείνε- 
ται μέχρι να οριστούν αυτά. 

4) Ειδικά όσον αφορά τον ορισμό των μελών του πρώ¬ 
του διοικητικού συμβουλίου της επιχείρησης, το δημοτι¬ 
κό συμβούλιο οφείλει να ορίσει αυτά μέσα σε τρεις (3) μή¬ 
νες από τη δημοσίευση της συστατικής πράξης της επι¬ 
χείρησης στην Εφημερίδα της Κυβερνήσεως. 

5) Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους με από¬ 
φαση του δημοτικού συμβουλίου Ακρωτηρίου, που λαμ- 
βάνεται με απόλυτη πλειοψηφίατου νομίμου αριθμούτων 
μελών του. Ειδικά για την αντικατάσταση των εκπροσώ¬ 
πων των εργαζομένων και του κοινωνικού φορέα της πε¬ 
ριοχής απαιτείται η σύμφωνη γνώμη του οργάνου που 
τους πρότεινε. 

6) Μέλος του διοικητικού συμβουλίου, που απουσιάζει 
πάνω απότρείς (3) συνεχείς συνεδριάσεις του, θεωρείται 
ότι παραιτήθηκε και μπορεί να αντικατασταθεί με απόφα¬ 
ση του δημοτικού συμβουλίου. 

7) Αν τα μέλη του διοικητικού συμβουλίου δεν αποδε¬ 
χθούν τον ορισμό τους μέσα σε 30 ημέρες από την επίδο¬ 
ση του σχετικού εγγράφου ή παραιτηθούν ή πεθάνουν ή 
αντικατασταθούν σύμφωνα με την παράγραφο 3 του πα¬ 
ρόντος άρθρου ή αν παραμείνουν κενές θέσεις μελών για 
οποιοδήποτε άλλο λόγο, το διοικητικό συμβούλιο μέχρι 
να οριστούν οι αντικαταστάτες τους λειτουργεί νόμιμα με 
την ελλιπή σύνθεσή του, που δεν μπορεί πάντως να είναι 
μικρότερη από τον αριθμό των μελών που χρειάζεται για 
την απαρτία. 

8) Νόμιμα επίσης λειτουργεί το διοικητικό συμβούλιο 
μέχρι να οριστούν οι εκπρόσωποι των εργαζομένων και 
του κοινωνικού φορέα της περιοχής. 

Άρθρο 9ο 

Συγκρότηση-Συνεδριάσεις- Λήψη αποφάσεων 
Διοικητικού Συμβουλίου 

1) Το δημοτικό συμβούλιο ορίζει από τα μέλη του διοι¬ 
κητικού συμβουλίου τον πρόεδρο και τον αντιπρόεδρό 
του. 

2) Το διοικητικό συμβούλιο της επιχείρησης συνέρχεται 
τακτικά τουλάχιστον μια φορά το μήνα και έκτακτα όταν 
το απαιτούν οι υποθέσεις της επιχείρησης. 

3) Το διοικητικό συμβούλιο συγκαλείται από τον πρόε- 
δροτου, ο οποίος είναι υποχρεωμένος νατό συγκαλεί και 
όταν το ζητήσει το ένα τρίτο των μελών αυτού, ή ο δή¬ 
μαρχος ή το δημοτικό συμβούλιο. 

4) Το διοικητικό συμβούλιο συνεδριάζει στην έδρα της 
επιχείρησης και βρίσκεται σε απαρτία εφόσον ο αριθμός 
των παρόντων μελών του είναι μεγαλύτερος από το μισό 


του νομίμου αριθμούτων μελών του. Μέλος του διοικητι¬ 
κού συμβουλίου που απουσιάζει ή κωλύεται δεν μπορεί να 
αντιπροσωπευθεί από άλλον και αναπληρώνεται μόνο 
από το νόμιμο αναπληρωτή του. 

5) Οι αποφάσεις του διοικητικού συμβουλίου παίρνο- 
νται με απόλυτη πλειοψηφία των παρόντων και σε περί¬ 
πτωση ισοψηφίας η ψήφος του προέδρου θεωρείται δι¬ 
πλή. Η ψηφοφορία είναι φανερή, εκτός αν ζητηθεί από 
οποιοδήποτε μέλος να γίνει μυστική ψηφοφορία. 

6) Για τις αποφάσεις του διοικητικού συμβουλίου τη¬ 
ρούνται πρακτικά σε ειδικό βιβλίο τα οποία υπογράφονται 
απότονπρόεδρο και τα μέλη του διοικητικού συμβουλίου. 
Τα πρακτικά τηρούνται από υπάλληλο της επιχείρησης 
που ορίζεται με απόφαση του διοικητικού, συμβουλίου. 

7) Το διοικητικό συμβούλιο οφείλει να στέλνει χωρίς κα¬ 
θυστέρηση όλες τις αποφάσεις του στο δήμο. 

Άρθρο 10ο 

Αρμοδιότητες του Διοικητικού Συμβουλίου 

1) Το διοικητικό συμβούλιο είναι αρμόδιο για τη διοίκη¬ 
ση , εκπροσώπηση και διαχείριση της επιχείρησης σε όλες 
τις υποθέσεις αυτής, εκτός από τις περιπτώσεις που, σύμ¬ 
φωνα με τις διατάξεις του δημοτικού και κοινοτικού κώδι¬ 
κα ή του παρόντος καταστατικού, είναι αρμόδιο το δημο¬ 
τικό συμβούλιο του δήμου Ακρωτηρίου. 

2) Ενδεικτικά αναφέρεται ότι το διοικητικό συμβούλιο 
έχει αρμοδιότητα να: 

α) Διορίζει και απολύει το υπαλληλικό και εργατοτεχνι- 
κό και αποφασίζει για όλες τις μεταβολές της υπηρεσια¬ 
κής του κατάστασης 

β) Ψηφίζει τον προϋπολογισμό και εγκρίνει τον ισολογι¬ 
σμό και καταρτίζει την έκθεση πεπραγμένων στο τέλος 
κάθε διαχειριστικής χρήσης. 

γ) Καθορίζει τις τιμές καιτους όρους για τη διάθεση των 
προϊόντων της επιχείρησης ή για τη χρήση των υπηρε¬ 
σιών της. 

δ) Αποφασίζει για τον τρόπο ανάθεσης των μελετών, 
εκτέλεσης των έργων και διενέργειας των προμηθειών, 
αναθέτει τη σύνταξη των μελετών και την εκτέλεση των 
έργων και εγκρίνει τις μελέτες και τις προμήθειες. 

ε) Αποφασίζει την αγορά και τη μίσθωση ακινήτων και κι¬ 
νητών που είναι χρήσιμα στην επιχείρηση, και την εκποίη¬ 
ση και εκμίσθωση ακινήτων και κινητών που ανήκουν στην 
επιχείρηση. 

στ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής, καθώς και τα σχετικά με δικαστι¬ 
κούς ή εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπο¬ 
ρεί για ασφάλειά τους να εκχωρεί το σύνολο ή μέρος από 
τις προσόδους της επιχείρησης και αποφασίζει την παρο¬ 
χή δικαιωμάτων υποθήκης καιπροσημειώσεως υποθήκης 
σε ακίνητά της. 

η) γνωμοδοτεί σε όλα τα θέματα που αφορούν την επι¬ 
χείρηση, εφόσοντα θέματα αυτά ανήκουν στην αποφασι¬ 
στική αρμοδιότητα του Δημοτικού Συμβουλίου. 

Άρθρο 11 ο 

Ανάθεση αρμοδιοτήτων του διοικητικού συμβουλίου 

1) Για την αποτελεσματικότερη λειτουργία της επιχεί¬ 
ρησης το διοικητικό συμβούλιο μπορεί με απόφαση του 
να αναθέτει την άσκηση του συνόλου ή μέρους των αρ- 
μοδιοτήτωντου, εκτός απότις περιπτώσεις β, γ, ε καιζτης 

παραγράφου 2 του άρθρου 10 του παρόντος, στο πρόε¬ 
δρο του και σε άλλα όργανα της επιχείρησης, στο διευ¬ 
θυντή και τους υπεύθυνους των λειτουργικών μονάδων 
της επιχείρησης. 

2) Στη σχετική απόφαση πρέπει να αναφέρονται οι 
αρμοδιότητες που ανατίθενται, η διάρκεια για την 
οποία ανατίθενται (η οποία δεν μπορεί να υπερβαίνειτη 
διάρκεια της θητείας του ίδιου του διοικητικού συμ¬ 
βουλίου) και εκτός των άλλων εάν οι ανωτέρω (εφόσον 
ορισθούν δύο ή περισσότεροι) πρέπει να ενεργούν από 
κοινού ή εάν θα μπορούν να ενεργούν και χωριστά κα¬ 
θένας τους. 

Άρθρο 12ο 

Καθήκοντα Προέδρου και Αντιπροέδρου 
του διοικητικού συμβουλίου 

1) Ο πρόεδρος του διοικητικού συμβουλίου εκπροσω¬ 
πεί την επιχείρηση ενώπιον κάθε αρχής και ενώπιον κάθε 
δικαστηρίου οποιουδήποτε βαθμού και δικαιοδοσίας. Ο 
πρόεδρος μπορεί σε περίπτωση κινδύνου από αναβολή, 
χωρίς απόφαση του διοικητικού συμβουλίου, να εγείρει 
και ανακρούει αγωγές και να ασκεί ένδικα μέσα, να διορί¬ 
ζει πληρεξουσίους και να προβαίνει σε κάθε δικαστική ή 
εξώδικη πράξη που προστατεύει τα συμφέροντα της επι¬ 
χείρησης, οφείλει όμως να υποβάλει αμέσως τις πράξεις 
αυτές προς έγκριση στο διοικητικό συμβούλιο. 

Ο πρόεδρος υπογράφειτα συμβόλαια της επιχείρησης. 
Επίσης ο πρόεδρος του διοικητικού συμβουλίου συγκα- 
λεί τις συνεδριάσεις του διοικητικού συμβουλίου και προ¬ 
εδρεύει σ’ αυτές. 

2) Ο αντιπρόεδρος του διοικητικού συμβουλίου ανα¬ 
πληρώνει τον πρόεδρο στα καθήκοντά του, όταν αυτός 
απουσιάζει ή κωλύεται. 

Άρθρο 13ο 

Αποζημιώσεις προέδρου και αντιπροέδρου και μελών 
του Διοικητικού Συμβουλίου 

1) Στον πρόεδρο και τον αντιπρόεδρο του διοικητικού 
συμβουλίου για τις υπηρεσίες που παρέχουν στην επιχεί¬ 
ρηση μπορεί να καταβάλλεται αποζημίωση, που ορίζεται 
με απόφαση του δημοτικού συμβουλίου του δήμου, ύστε¬ 
ρα από πρόταση του διοικητικού συμβουλίου της επιχεί¬ 
ρησης. 

2) Με την ίδια διαδικασία μπορεί να καταβάλλεται απο¬ 
ζημίωση στα μέλη του διοικητικού συμβουλίου για τη συμ¬ 
μετοχή τους στις συνεδριάσεις του. 

Άρθρο 14ο 

Απασχόληση στην επιχείρηση των μελών 
του Διοικητικού Συμβουλίου 

1) Με απόφαση του δημοτικού συμβουλίου του δήμου 
Ακρωτηρίου, ύστερα από πρόταση του διοικητικού συμ¬ 
βουλίου της επιχείρησης, μπορεί να ορίζεται μερική ή 
πλήρης απασχόληση στην επιχείρηση με αμοιβή του ενός 
τετάρτου των μελών του διοικητικού συμβουλίου. Αν το 
1 /4 δεν είναι ακέραιος αριθμός, το κλάσμα που προκύπτει 
στρογγυλοποιείται προς τα πάνω. 

2) Στην απόφαση πρέπει να καθορίζονται τα μέλη που 
θα απασχοληθούν, οι αρμοδιότητές και η αμοιβή τους. 

Άρθρο 15ο 

Διευθυντής της επιχείρησης 

1) Με απόφαση του διοικητικού συμβουλίου της επιχεί¬ 


ρησης προσλαμβάνεται διευθυντής ή ορίζεται ως διευθυ¬ 
ντής ένα από τα μέλη του. 

2) Ο διευθυντής της επιχείρησης πρέπει να έχει τα προ¬ 
σόντα που καθορίζονται στον κανονισμό προσωπικού της 
επιχείρησης. Σε περίπτωση που δεν υπάρχει, τα προσό¬ 
ντα ορίζονται από το Διοικητικό Συμβούλιο. 

3) Ο διευθυντής διευθύνει την επιχείρηση σύμφωνα με τις 
διατάξεις του νόμου, του καταστατικού αυτού, των κανονι- 
σμώντης επιχείρησης καιτις αποφάσειςτου διοικητικού συμ¬ 
βουλίου της επιχείρησης ως καιτις αποφάσειςτου δημοτικού 
συμβουλίου στις περιπτώσεις που αυτό είναι αρμόδιο. 

4) Με απόφαση του διοικητικού συμβουλίου μπορεί να 
μεταβιβάζεται στο διευθυντή η άσκηση του συνόλου ή μέ¬ 
ρους των αρμοδιοτήτων του, εκτός από τις περιπτώσεις 
β,γ,ε και ζ της παραγράφου 2 του άρθρου 10 του παρό¬ 
ντος, το άρθρο 11 του παρόντος καταστατικού, ως και αρ¬ 
μοδιότητες που αναφέρονται στην παράγραφο 1 του άρ¬ 
θρου 12 του παρόντος καταστατικού. 

ΚΕΦΑΛΑΙΟ Δ' 

ΔΙΑΧΕΙΡΙΙΣΗ-ΤΑΜΕΙΑΚΗ ΥΠΗΡΕΣΙΑ-ΕΠΟΠΤΕΙΑ- 
ΚΑΝΟΝΙΣΜΟΙ-ΒΙΒΛΙΑ ΚΑΙ ΣΤΟΙΧΕΙΑ-ΑΠΟΓΡΑΦΗ 
ΠΕΡΙΟΥΣΙΑΣ-ΙΣΟΛΟΓΙΣΜΟΣ 
ΕΚΘΕΣΗ ΠΕΠΡΑΓΜΕΝΩΝ - ΑΠΟΣΒΕΣΕΙΣ 
ΚΑΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 

Άρθρο 16ο 

Διαχειριστική περίοδος 

1) Η διαχειριστική περίοδος της επιχείρησης αρχίζειτην 
1η Ιανουάριου κάθε ημερολογιακού έτους και λήγει την 
31η Δεκεμβρίου του ίδιου έτους. 

2) Κατ’ εξαίρεση η πρώτη διαχειριστική περίοδος θα 
αρχίζει από την ημέρα δημοσίευσης της συστατικής πρά¬ 
ξης της επιχείρησης στην Εφημερίδα της Κυβερνήσεως 
και θα λήγει την 31 η Δεκεμβρίου του έτους 2001. 

Άρθρο 17ο 
Γενική Διάταξη 

Κατά τα λοιπά για τα θέματα του Δ’ κεφαλαίου του παρό¬ 
ντος καταστατικού θα ισχύουν και θα εφαρμόζονται οι δια¬ 
τάξεις των άρθρων 280,281,282 και 283 του Π .Δ. 410/1995 
και οι διατάξεις του Π.Δ. 520/1988 και της με αριθ. 25027/ 
9.4.1984 Απόφασης του Υπουργού Εσωτερικών. 

ΚΕΦΑΛΑΙΟΝ Ε' 

ΔΙΑΛΥΣΗ - ΕΚΚΑΘΑΡΙΣΗ ΚΑΙ ΑΝΑΒΙΩΣΗ 
ΤΗΣ ΕΠΙΧΕΙΡΗΣΗΣ 

Άρθρο 18ο 

Διάλυση της επιχείρησης 

Η επιχείρηση διαλύεται: 

1) Με απόφαση του δημοτικού συμβουλίου του Δήμου 
Ακρωτηρίου, που λαμβάνεται με απόλυτη πλειοψηφία 
των μελών αυτού και πράξη του Γ ενικού Γ ραμματέα της 
Περιφέρειας. 

2) Όταν λήξει χωρίς να παραταθεί η διάρκεια της επι¬ 
χείρησης. 

3) Σε περίπτωση που η επιχείρηση κηρυχθεί σε κατά¬ 
σταση πτώχευσης. 

Άρθρο 19ο 

Εκκαθάριση της επιχείρησης 

1) Τη διάλυση της επιχείρησης ακολουθείτο στάδιο της 
εκκαθάρισης. 

2) Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το δημοτικό συμβούλιο του Δήμου Ακρωτηρίου. 

3) Με τον ορισμό των εκκαθαριστών παύει αυτοδίκαια η 
εξουσία του διοικητικού συμβουλίου της επιχείρησης και 
τις αρμοδιότητες του ασκούν οι εκκαθαριστές, εκτός από 
τις αρμοδιότητες που θα αποφασίσει να κρατήσει το ίδιο 
το δημοτικό συμβούλιο. 

4) Επίσης με τον ορισμό των εκκαθαριστών παύει αυτο¬ 
δίκαια και η εξουσία των ελεγκτών. 

5) Οι εκκαθαριστές οφείλουν, μόλις αναλάβουν τα κα- 
θήκοντά τους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουντις 
εκκρεμείς υποθέσεις της, να εισπράξουν τις απαιτήσεις 
της, να ρευστοποιήσουν την περιουσία της, να εξοφλή¬ 
σουν τα χρέη αυτής, και να αποδώσουν στο Δήμο Ακρω¬ 
τηρίου το τυχόν απομένον υπόλοιπο, ως και να συντάξουν 
τους σχετικούς λογαριασμούς για τη διενεργηθείσα εκ¬ 
καθάριση. 

6) Οι λογαριασμοί της εκκαθάρισης εγκρίνονται από το 
δημοτικό συμβούλιο του δήμου Ακρωτηρίου, το οποίο και 
αποφασίζει για την απαλλαγή ή όχι των εκκαθαριστών 
από κάθε ευθύνη. 

Άρθρο 20ο 

Αναβίωση της επιχείρησης 

Αν η διάλυση της επιχείρησης έγινε λόγω λήξης της 
διάρκειας αυτής ή λόγω πτώχευσης που όμως ανακλήθη¬ 
κε ή περατώθηκε με συμβιβασμό, τότε είναι δυνατή η ανα¬ 


βίωση της επιχείρησης με απόφαση του δημοτικού συμ¬ 
βουλίου του Δήμου Ακρωτηρίου και πράξη του Γενικού 
Γ ραμματέατης Περιφέρειας. 

Άρθρο 21ο 
Τελικές διατάξεις 

Για κάθε θέμα που δεν ρυθμίζεται στο παρόν καταστα¬ 
τικό θα ισχύουν οι σχετικές διατάξεις του δημοτικού και 
κοινοτικού κώδικα που θα ισχύουν κάθε φορά για τις αμι¬ 
γείς δημοτικές επιχειρήσεις (σήμερα άρθρα 277-284,287 
και 291 του Π.Δ. 410/1995), ως και οι σχετικές διατάξεις 
των σε εκτέλεση και κατ’ εξουσιοδότηση των άνω διατά¬ 
ξεων του δημοτικού και κοινοτικού κώδικα, διαταγμάτων 
και υπουργικών αποφάσεων που θα ισχύουν κάθε φορά 
(σήμερα Π.Δ. 520/1988 και απόφαση του Υπουργού Εσω¬ 
τερικών υπ’ αριθ. 25027/ 9.4.1984), και συμπληρωματικά 
και για κάθε θέμα που δεν ρυθμίζεται με τις προαναφερ- 
θείσες διατάξεις θα ισχύουν και θα εφαρμόζονται αναλο¬ 
γικά οι σχετικές διατάξεις της αστικής και εμπορικής νο¬ 
μοθεσίας. 

Η απόφαση αυτή προκαλεί δαπάνη σε βάρος του Προ¬ 
ϋπολογισμού του Δήμου Ακρωτηρίου οικονομικού έτους 
2001 ύψους 10.000.000 δρχ. 

Η απόφαση αυτή να δημοσιευθεί στην εφημερίδα της 
κυβερνήσεως. 

Πυθάρι, 23 Μάίου 2001 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




